text: 250 førskole-børn er på jagt i skoven 
  28 april 2015 kl. 10.19
  Naturvejledere fra Sønderborg samlede tirsdag 250 skoleklar børnehavebørn til en sidste tur i skoven.
  
  - Du må ikke røre ved vandet. Det er jo helt grønt, udbryder en af drengene i skoven.
  Han og 249 andre børnehavebørn, der efter sommerferien starter i skole, tog tirsdag afsked med deres naturvejledere.
  Sammen med naturvejlederne skulle de ud og opleve, finde og lære om alle de insekter og små dyr som kravler, svømmer og flyver rundt om dem i det daglige.
  - Børnehavernes ældste børn er blevet inviteret herud for markere, at de nu skal gå fra børnehaven ind i folkeskolen. Så det er naturvejlederne i Sønderborgs måde at sige farvel det her forløb i børnehaven, og velkommen i folkeskolen, siger førskole-naturvejleder i Sønderborg Kommune, Tobias Ehmsen til TV SYD.
  Se lidt fra børnenes dag her (Varighed 25 sekunder)
  